text stringlengths 0 17.2k |
|---|
kuti twamono kuti nelyo ababomfi bakwa kristu bengaleka ukubomba kukupatikishiwa na bantu ukubila kwa mbila nsuma tekuti kwiminine iyo |
lilya line umubomfi umo aleleka ukubomba kuleba bambi abaletendeko kubomba limo mu maka ayacila uwabalilepo |
ifi efyo twamona apa yesu atendeko bubomfi ubukalamba ukucila bubomfi bwakwa yohane kabatisha uwali nomba mu cifungo |
kabili twamono kuti yesu akwate bumba ilyo asambilishe milimo na mukuya kwanshita alibapele ububomfi bwakwe |
cisuma kuli ifwe ukuba abaibukila kutila ububomfi lesa atupela tabwaba ubwakwa cilamuntu lelo kubombela pamo na babwananyina |
eico natusambilisheko abantu bambi abengatwalilila nga cakuti tatulipo |
kwaliba insoselo iitila pafwa bantu pashala bantu |
umusango abasambi bantanshi babombelemo uletulango kupamfiwa pamo ne fintu ifyaba mu busambi |
ukwabulo kuwayawaya bashile ncito shabo ne ndupwa ne fibusa pamulandu wakukonka yesu |
bushe nga cakuti shikulu atwita mukumubombela kuti twaipela kukumukonka ukusha bwikashi bwesu ubusuma |
bushe twasumina ukupita mu fyayafya |
ifintu fyaba mu busambi efilumbulwa mu mbila nsuma yakwa marko |
lipepo lyandi ukutila ilintu tulesambilila iyi mbila nsuma shikulu kuti atulengo kumukonka ukupitila mwi senge lyakwe |
kale sana abantu balenow bwalwa nangu mwangashi mu nshita shalinga |
ilingi line balenwa pa mulandu wa kuti lutambi lwabo nangu pa kupepa inshita ya kulobolola pa kupepele mfula pa bwinga nangu pa cililo |
shino nshiku mikalile yesu naipusana sana |
uuli onse kuti anwa |
abengi banwa lyonse ilyo batemwa kabili banwa ukulingana ne fyo balefwaya |
bamo balasosa no kutila teti bakwate insansa nga tabalenwa |
bamo baleshiba ukuti balenwa ukucilapo lelo bafilwo kuleka |
aka katabo kalembelwa bena |
bushe ulupapulo cinshi |
ulupapulo fikomo na mafunde yatungulula abekala calo no tubungwe twa bantu |
ulupapulo e funde likalamba ilya calo |
ulupapulo lusuma lupakamisha no kucingilila insambu no buntungwa bwa bekala calo |
imitekele isuma yaba mumafunde ya lupapulo ulucingilila insambu no buntungwa bwa bekala calo |
nga kanshi ulupapulo lwa cilonganino cinshi |
pakwasuka ili lipusho natweshe ukulondolola icilonganino atemwa ulukuta lwakwa kristu |
icilonganino libumba lya bantu abaitwa ukufuma mu calo abatetekela no kupokelela yesu kristu mu myeo yabo nga mupusushi kabili shikulu wabo |
ili line bumba e lukuta lwakwa kristu kabili ecilonganilo cakwe atiile cikakulwa pali wene |
bonse aba balitetekela yesu kristu ukuti mwana wakwa lesa uwafwilile pa membu shabo no kwima kubafwa panuma ya nshiku shitatu |
icilonganino atemwa ulukuta lwakwa kristu libumba lya bantu abafyalwa cipya cipya nokufyalwa kwa ku mulu na mupanshi wa mushilo |
icilonganino atemwa ulukuta lwakwa kristu libumba lya balubulwa no mulopa wakwa kristu ilyo bamutetekele no kumupokelela mu myeo yabo ili bumba lilifye mpanga yonse nangu tatulelimona na menso |
intuntuko ya ici cilonganino ni lesa mukulu |
tecakwelenganya na mano ya muntunse awe kristu yesu umwine ewacitampile elibwe cakulwapo |
ici cilonganino cafwelwe pa bushiku bwa pentekoste |
kabili cicili cile kulwa mpaka shikulu akese mulwelele elyo cikapwililika |
eico kristu e mwine kabili |
mwebatemwikwa apo shikulu yesu kristu e mwine kabili e mutwe wa cilonganino alikwata amaka ne nsambu yakucita icili conse mukati ka cilonganino |
cacine na nomba line shikulu acili alebomba mukati ka cilonganino cakwe na mupashi wamushilo |
mu cebo cakwa lesa tulemonamo ifikope ifitwafwako ukulondolola icilonganino pamo ngefi |
mubili wakwa kristu |
mu bena efeso umubili umoneka uwalambatila no kwampana capamo no mutwe |
mu bena kolose umubili upwililika mu mutwe bu umo bulemoneka apabuta tutu |
umutwe no mubili fili cimo kabili ca pamo |
tekuti uumutweupatulwe ku mubili |
icilonganino ngacapatuka ku mutwe ninshi cafwa tekuti cibe ica mweo nakalya |
umutwe e mweo waciko ne ntulo ya cakulya caciko nakabili katungulula wa ciko |
nangula tulemona bu umo mu cilonganino lelo muli ukulekana kwa milimo ya cila cilundwa |
ukupitila mufilundwa fya mubili wakwe icilonganino icimunakila kristu umutwe alanda na bantu pano calo |
icilonganino apa pantu cileitwa tempele ilya shila umo lesa ekala mu mupashi |
kalenga wa liko ni lesa |
e ntulo wa liko |
kristu yesu ekakula |
kabili wene elibwe no mufula wa kukulapo |
ni kristu wine elibwe lya patungi uku fyonse fyololokela |
muli aya malembo isambililo lilimo pa cikope ca cilonganino nge ng'anda yakwa lesa |
nipa milimo ne mibele ya mukati ka ng'anda ifyasuminishiwa nefishilingile mukati ka ng'anda yakwa lesa ifili mu cebo cakwa lesa |
ing'anda yakwa lesa ya mushilo |
muli ici cikope tulemona kristu nga kacema musuma uwafwilile mpanga shakwe shonse mu cilonganino cakwe |
apo ni kacema mukalamba eusonta bakacema banono abakalamba mu cilonganino |
muli kristu abayuda na bena fyalo abatetekela bali umubili umo ekutila umushobo umo |
imfwa yakwa kristu eyatuwikisha |
bonse tulekelelwa imembu no kupusuka pakutetekela yesu kristu |
nomba capamo tuli bang'anda imo |
muli ifi fikope fya cilonganino pamofye nafimbi ifishilumbwilwe tulesambililamo ifintu ifikulu sana pamo ngefi |
mubili wakwa kristu |
bukule bwakwa lesa |
ni nganda yakwa lesa |
e cifulo ca mpanga shakwe |
buntu bupya |
kristu yesu e mutwe wa cilonganino cakwe |
icilonganino atemwa ulukuta ululi pacifulo cimo |
mu cebo cakwa lesa tulemona ifyo ifikope fya cilonganino conse nafyo fikope fya lukuta lwakwa kristu ululi pa cifulo cimo |
mulandu nshi mukwai ekufwaya kwakwa lesa mukulu ne mfumu kristu yesu |
icikope fyacilonganino conse fibe ifikope fya filonganino pa ncende shonse |
moneni amalembo aya filonganino ifisangwa muncende shalekanalekana mu malembo fileitwa ifilonganino fyakwa lesa |
pakupakamisha icishinka cakuti fyafuma kuli lesa kabili fyakwa lesa |
ifilonganino fya kwa kristu pakushininkisha ifyo kuli nalubula ebo tuli no kulubulula ifilonganino fya bamushilo |
ili shina lilangilila imbela yabasangwa mukati ka cilonganino ne shina lya kulekelesha |
ifilonganino fya benafyalo ilishina lilanga ubukulu no kushika kwa bwite bwakwa lesa |
isambililo likalamba |
mufikope fya cilonganino ifikalamba tulemonamo nifi |
apo icilonganino ni ng'anda yakwa lesa fyonse naficitwe umwabela amapange no kufwaya kwakwe |
icibemba cimo citila ing'anda ya munobe ni nganda ya malwa |
emukutila bukateka no butungulushi mukati ka ng'anda bwaba ku mwine ng'anda |
ifunde lyakwe eliteka mu ng'anda |
ifintu atemwa eficitwa mu ng'anda |
ishiwi lyakwe elikonkwa |
pantu kristu e mutwe wa cilonganino bonse mukatika cilonganino bafwile ukumunakila nokumukonka |
ukwalola umutwe eko mubili uya |
nakabili ukwabulo mutwe umubili untu wafwa |
icilonganino capangwa na lesa kristu e kakuula wa ciko |
bakakuula bambi basakamane ifyo balekuulila no mufula balekuulapo |
apo tuli umo muli shikulu napabe isenge pakati kesu |
natwasuke nomba ili lipusho |
nga kanshi ulupapulo lwa cilonganino cinshi |
apo natumfwa no kwishiba ukuti icilonganino cileitwa ing'anda yakwa lesa mu cebo cakwa lesa |
tekuti tupape pakumfwa ukuti ishiwi lyakwe icebo cakwe efunde no lupapulo lwamukati ka ng'anda yakwa lesa |
cacine amalembo yamushilo yonse yena mashiwi yakwa lesa |
Subsets and Splits
No community queries yet
The top public SQL queries from the community will appear here once available.